CELEX: 62007CN0563
Language: mt
Date: 2007-12-20 00:00:00
Title: Kawża C-563/07: Rikors imressaq fl- 20 ta' Diċembru 2007 — Il-Kummissjoni tal-Komunitajiet Ewropej vs Ir-Repubblika ta' Malta

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/37
            
         Rikors imressaq fl-20 ta' Diċembru 2007 — Il-Kummissjoni tal-Komunitajiet Ewropej vs Ir-Repubblika ta' Malta
   (Kawża C-563/07)
   (2008/C 51/61)
   Lingwa tal-kawża: L-Ingliż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: U. Wolker u D. Lawunmi, aġenti)
   
      Konvenuta: Ir-Repubblika ta' Malta
   Talbiet tar-rikorrenti
   
               —
            
            
               tiddikjara li, billi ma pprovdietx l-informazzjoni meħtieġa sabiex tikkonforma ruħha mad-Deċiżjoni Nru 280/2004/KE tal-Parlament Ewropew u tal-Kunsill, tal-11 ta' Frar 2004, li tikkonċerna l-mekkaniżmu għall-moniteraġġ ta' l-emissjonijiet ta' gass serra tal-Komunità u biex jiġi implimentat il-Protokoll ta' Kyoto (1) (aktar 'il quddiem id-“Deċiżjoni”) f'Malta, flimkien ma' l-Artikoli 2 sa 7 tad-Deċiżjoni tal-Kummissjoni Nru 166/2005/KE, ta' l-10 ta' Frar 2005, li tistabbilixxi regoli għall-implimentazzjoni tad-Deċiżjoni 280/2004/KE, ir-Repubblika ta' Malta naqset mill-obbligi tagħha taħt l-Artikolu 3(1) tad-Deċiżjoni.
            
         Motivi u argumenti prinċipali
   Skond l-Artikolu 3(1) tad-Deċiżjoni Nru 280/2004/KE, l-Istati Membri għandhom, għall-finijiet ta' l-assessjar tal-progress attwali u biex jgħinu lill-Komunità tipprepara r-rapporti annwali tagħha, skond l-obbligi tagħha taħt l-UNFCCC u l-Protokoll ta' Kyoto, jgħaddu ċerta informazzjoni dwar l-emissjonijiet ta' gassijiet serra lill-Kummissjoni sal-15 ta' Jannar ta' kull sena.
   Fid-dawl tal-fatt li r-Repubblika ta' Malta ma pprovdietx lill-Kummissjoni l-informazzjoni dovuta fil-15 ta' Jannar 2006, il-Kummissjoni għandha l-obbligu tassumi li l-awtoritajiet Maltin naqsu mill-obbligi tagħhom taħt l-Artikolu 3(1) tad-Deċiżjoni.
   
      (1)  ĠU L 49, 19.2.2004, p. 1.